    ประกาศองค์การบริหารส่วนตำบลห้วยปริก
เรื่อง  สอบราคาจ้างเหมาโครงการก่อสร้างถนนคอนกรีตเสริมเหล็กสายปากช่อง- บ้านนางประทีป ชูชาติ 
หมู่ที่ ๕  ตำบลห้วยปริก  อำเภอฉวาง  จังหวัดนครศรีธรรมราช
_____________________________


ด้วยองค์การบริหารส่วนตำบลห้วยปริก   มีความประสงค์จะสอบราคาจ้างเหมาโครงการก่อสร้างถนนคอนกรีตเสริมเหล็กสายปากช่อง - บ้านนางประทีป  ชูชาติ  หมู่ที่ ๕   ผิวจราจรกว้าง  ๔.๐๐  เมตร  ยาว ๗๖๐  เมตร   หนา ๐.๑๕   เมตร   ไหล่ทางกว้าง  ๐.๓๐ เมตร  พร้อมติดตั้งป้ายโครงการ ๑ ป้าย รายละเอียดตามแบบแปลนขององค์การบริหารส่วนตำบลห้วยปริก    เลขที่ ๑๑/๒๕๕๕   ราคากลางของงานจ้างในการสอบราคาในครั้งนี้เป็นเงินทั้งสิ้น   ๑,๔๗๑,๙๐๐.-  บาท (-เงินหนึ่งล้านสี่แสนเจ็ดหมื่นหนึ่งพันเก้าร้อยบาทถ้วน-)   ราคากลางของทางราชการดังกล่าว  ไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเอง    จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้    

ผู้มีสิทธิ์เสนอราคาจะต้องมีคุณสมบัติ  ดังต่อไปนี้

                      ๑. เป็นบุคคลธรรมดา หรือนิติบุคคล ผู้มีอาชีพรับจ้างงานที่สอบราคาจ้างดังกล่าว ซึ่งมีผลงานก่อสร้างประเภทเดียวกันกับงานที่สอบราคาจ้าง  ในวงเงินไม่น้อยกว่า   ๗๓๕,๙๕๐.-   บาท (-เงินเจ็ดแสนสามหมื่นห้าพันเก้าร้อยห้าสิบบาทถ้วน-)


๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่ รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้                                


๕. เป็นผู้ที่ได้ซื้อเอกสารสอบราคาและแบบแปลน และลงลายมือชื่อไว้เป็นหลักฐานมิฉะนั้นไม่มีสิทธิ์ยื่นซองเสนอราคา  


กำหนดดูสถานที่ก่อสร้าง  ในวันที่  ๑ เดือน สิงหาคม  พ.ศ. ๒๕๕๕   ระหว่างเวลา ๑๓.๐๐ น. ถึงเวลา ๑๖.๐๐ น.   ณ  องค์การบริหารส่วนตำบลห้วยปริก   และกำหนดรับฟังคำชี้แจงรายละเอียดเพิ่มเติมในวันที่  ๑  เดือน สิงหาคม พ.ศ. ๒๕๕๕    เวลา ๑๖.๐๐ น. เป็นต้นไป  

กำหนดยื่นซองสอบราคา  ในวันที่  ๑๘  - ๓๑  กรกฎาคม  พ.ศ. ๒๕๕๕ ระหว่างเวลา   ๐๘.๓๐  น.   ถึงเวลา   ๑๖.๓๐  น.  (๑ ณ  องค์การบริหารส่วนตำบลห้วยปริก)   ในวันและเวลาราชการ    และกำหนดยื่นซองสอบราคา  ในวันที่ ๑  เดือน  สิงหาคม  พ.ศ.๒๕๕๕   ระหว่างเวลา  ๐๘.๓๐  น.  ถึงเวลา    ๑๖.๓๐   น.   (๒ ณ ศูนย์รวมข้อมูลข่าวสารการจัดซื้อ/การจ้าง  ที่ว่าการอำเภอฉวาง  จังหวัดนครศรีธรรมราช)   กำหนดเปิดซองใบเสนอราคา  ในวันที่  ๖  เดือน สิงหาคม  พ.ศ. ๒๕๕๕  ณ  ศูนย์รวมข้อมูลข่าวสารการจัดซื้อ/การจ้าง  ที่ว่าการอำเภอฉวาง  จังหวัดนครศรีธรรมราช  เวลา  ๑๐.๐๐ น.   เป็นต้นไป  
......./ผู้สนใจติดต่อ
- ๒ -


ผู้สนใจติดต่อขอซื้อเอกสารสอบราคาและแบบแปลน   ในราคาชุดละ   ๑,๐๐๐.-  บาท  ได้ที่ส่วนการคลัง  องค์การบริหารส่วนตำบลห้วยปริก   ระหว่างวันที่  ๑๘  เดือน กรกฎาคม  พ.ศ. ๒๕๕๕  ถึงวันที่ ๑ เดือน สิงหาคม พ.ศ.๒๕๕๕  ในวันและเวลาราชการ ดูรายละเอียดได้ที่เว็บไซต์  www.huaiprik.go.th  และ www.gprocurement.go.th  หรือสอบถามทางโทรศัพท์หมายเลข  ๐-๗๕๕๒-๐๔๓๔   

ประกาศ  ณ  วันที่  ๑๘  เดือน  กรกฎาคม  พ.ศ. ๒๕๕๕     
                                                               (ลงชื่อ) จ.ส.ต.นาคินทร์  จิตธรรม
                                                                             (นาคินทร์  จิตธรรม)

                                           นายกองค์การบริหารส่วนตำบลห้วยปริก









